CELEX: 62013CN0090
Language: lt
Date: 2013-02-22 00:00:00
Title: Byla C-90/13 P: 2013 m. vasario 22 d. 1. garantovaná a.s. pateiktas apeliacinis skundas dėl 2012 m. gruodžio 12 d. Bendrojo Teismo (trečioji kolegija) priimto sprendimo byloje T-392/09 1. garantovaná a.s. prieš Europos Komisiją

20.4.2013   
            
            
               LT
            
            
               Europos Sąjungos oficialusis leidinys
            
            
               C 114/28
            
         2013 m. vasario 22 d.1. garantovaná a.s. pateiktas apeliacinis skundas dėl 2012 m. gruodžio 12 d. Bendrojo Teismo (trečioji kolegija) priimto sprendimo byloje T-392/09 1. garantovaná a.s. prieš Europos Komisiją
   
   (Byla C-90/13 P)
   2013/C 114/43
   Proceso kalba: anglų
   
      Šalys
   
   
      Apeliantė: 1. garantovaná a.s., atstovaujama baristerio B. Hartnett, Rechtsanwalt O. Geiss, QC P. Lasok, baristerio J. Holmes
   
      Kita proceso šalis: Europos Komisija
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               Panaikinti 2012 m. gruodžio 12 d. Bendrojo Teismo sprendimą byloje T-392/09 tiek, kiek jis susijęs su antruoju apeliantės ieškinyje Bendrajam Teismui nurodytu pagrindu;
            
         
               —
            
            
               Pripažinti šį pagrįndą pagrįstu;
            
         
               —
            
            
               Sumažinti baudą iki 2,1 milijonų eurų, sudarančių 10 % apeliantės 2008 m. apyvartos, kaip nurodyta skundžiamo sprendimo 84 punkte ir
            
         
               —
            
            
               Nurodyti Komisijai padengti apeliantės bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Apeliantė teigia, kad Bendrasis Teismas suklydo atmetęs jos antrąjį teisinį pagrindą.
   Reglamento Nr. 1/2003 (1) 23 straipsnio 2 dalyje numatyta: „<...> skiriama bauda negali viršyti 10 % jos [aptariamos įmonės] bendrosios apyvartos praėjusiais ūkiniais metais“. „Praėję ūkiniai metai“ yra visi paskutiniai finansiniai metai, buvę prieš pat Komisijai priimant sprendimą, kuriame buvo konstatuotas konkurencijos taisyklių pažeidimas ir paskirta bauda.
   Šioje byloje „praėjusių ūkinių metų apyvarta“ buvo 2008 m. apyvarta, o ne apyvarta, į kurią atsižvelgė Komisija. Dėl to, kad buvo atsižvelgta į 2007 m. apyvartą, Garantovaná paskirta bauda padidėjo beveik 100 % jos apyvartos finansiniais metais, buvusiais prieš Komisijai priimant sprendimą (2009 m. liepos 22 d.).
   Apeliantė teigia, kad faktas, jog Komisija rėmėsi 2007 m. apyvarta, prieštarauja aiškiai 23 straipsnio 2 dalies formuluotei bei jos tikslui ir yra neteisėtas. Todėl, kaip Garantovaná prašė antrajame pagrinde procese Bendrajame Teisme, bauda turi būti sumažinta arba atsižvelgiant į 23 straipsnio 2 dalį, arba taikant neribotą Teisingumo Teismo jurisdikciją pagal SESV 261 straipsnį ir Reglamento Nr. 1/2003 31 straipsnį.
   
      (1)  2002 m. gruodžio 16 d. Tarybos Reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, p. 1; 2004 specialusis leidimas lietuvių k., 8 sk., 2 t., p. 205)